《严塘经乱书事》
唐代·郑启

尘生宫阙雾濛濛，万骑龙飞幸蜀中。在野傅岩君不梦，

乘轩卫懿鹤何功。虽知四海同盟久，未合中原武备空。

星落夜原妖气满，汉家麟阁待英雄。

梁园皓色月如珪，清景伤时一惨凄。未见山前归牧马，

犹闻江上带征鞞.鲲为鱼队潜鳞困，鹤处鸡群病翅低。

正是四郊多垒日，波涛早晚静鲸鲵。

作者简介：生卒年不详。袁州宜春(今江西宜春)人，郑谷兄，生平不详。《全唐诗》存诗3首。